Τα θετικά συναισθήματα στην εξ αποστάσεως εκπαίδευση
Creators: name: Μιχαηλίδου, Μαριάννα Θωμά
Publisher: name: Aristotle University of Thessaloniki
Year: 2020
Subjects: Συναισθήματα
Εξ αποστάσεως εκπαίδευση
Μαζικά διαδικτυακά ανοιχτά μαθήματα
Emotions
Distance Learning
Moocs

description: Την εποχή της ραγδαίας τεχνολογικής εξέλιξης, δεν υφίσταται τομέας της ανθρώπινης ζωής, ο οποίος να μην έχει επηρεαστεί σημαντικά απ’ όσα συμβαίνουν. Οι σύγχρονοι άνθρωποι οφείλουν να προσαρμόζονται άμεσα και εύστοχα, προκειμένου να ακολουθούν ή να συμβαδίζουν με την εξέλιξη αυτή. Οι δεξιότητες και ικανότητες που καλούνται να έχουν, δεν αφορούν μόνο τις γνώσεις τους αλλά και τη συναισθηματική τους νοημοσύνη. Στο γεγονός αυτό έχει δοθεί έμφαση μόνο τα τελευταία 25 περίπου χρόνια και, μάλιστα σε περιορισμένο βαθμό. Τα συναισθήματα και η ρύθμισή τους διαδραματίζουν εξαιρετικά σημαντικό ρόλο στη ζωή του ανθρώπου και είναι αυτά που καθορίζουν, πολλές φορές, τον τρόπο με τον οποίο θα εξελιχθεί κάποιος τομέας της. Παράλληλα, η τυπική αλλά και η δια βίου εκπαίδευση είναι βασικός άξονας της προόδου ενός ανθρώπου καθώς και της ενδυνάμωσής του, ώστε να ανταποκριθεί στις απαιτήσεις της εποχής. Οι παράγοντες που επηρεάζουν την εκπαιδευτική διαδρομή του είναι πολλοί και, ανάμεσά τους, τα συναισθήματα. Υπάρχουν ερευνητές που έχουν επιδιώξει να διερευνήσουν, με ποικίλες προσεγγίσεις, τον τρόπο, με τον οποίο εκφράζονται και εκδηλώνονται τα συναισθήματα, εν γένει και ειδικώς. Μεταξύ αυτών, ο Reinhard Pekrun, ο οποίος είναι ο εκπρόσωπος της θεωρίας των ακαδημαϊκών συναισθημάτων. Βάσει αυτής της θεωρίας, δομήθηκε ο στόχος της παρούσας εργασίας. Η ανίχνευση του βαθμού εκδήλωσης τριών θετικών συναισθημάτων, της ευχαρίστησης, της υπερηφάνειας και της ελπίδας, κατά τη διάρκεια ενός κύκλου εξ αποστάσεως μαθημάτων (MOOC), πώς αυτά συσχετίζονται με τα δημογραφικά χαρακτηριστικά των εκπαιδευομένων και τις επιδόσεις τους, αποτελούν τον κορμό της. Η έρευνα υλοποιείται με τη χρήση ερωτηματολογίου αυτοαναφοράς, σε συγκεκριμένες χρονικές στιγμές της εκπαιδευτικής διαδικασίας, και τα αποτελέσματα αναλύονται σε σχέση με τα δεδομένα που συγκεντρώνονται στην εκπαιδευτική πλατφόρμα της Coursity. Παρ’ ό,τι τα θετικά συναισθήματα θεωρούνται κινητήριος δύναμη σε μία εκπαιδευτική διαδικασία, είναι δύσκολο να εντοπίσει κανείς σχετικές έρευνες και, στο σημείο αυτό, έγκειται η καινοτομία αλλά και οι περιορισμοί της εργασίας. Ωστόσο, η εξαγωγή των συγκεκριμένων συμπερασμάτων έρευνας μπορεί να συντελέσει στη σκιαγράφηση των όσων βιώνουν συναισθηματικά οι εκπαιδευόμενοι, σε συνδυασμό με το ποιοι είναι και ποιο είναι το πλαίσιο της εκπαίδευσής τους. Κατ’ επέκταση, δύναται να προταθούν παρεμβάσεις για την εκπαιδευτική διαδικασία, οι οποίες θα εστιάζουν στον εκπαιδευόμενο και θα μπορούν να εφαρμοστούν ανεξαρτήτως γνωστικού αντικειμένου. Τα αποτελέσματα της έρευνας δείχνουν, πράγματι, ότι οι εκπαιδευόμενοι που βιώνουν θετικά συναισθήματα – συγκεκριμένα αυτά της ευχαρίστησης και της ελπίδας -, σημειώνουν υψηλές επιδόσεις, έχουν ως στόχο την απόκτηση πιστοποίησης και, σε κάποιες περιπτώσεις, καταθέτουν και τα προσωπικά τους σχόλια. Ως γενικό συμπέρασμα της έρευνας, θα μπορούσε να διατυπωθεί ο ισχυρισμός ότι όσοι εκπαιδευόμενοι ξεκινούν με θετικά συναισθήματα την εκπαιδευτική τους εμπειρία, τα διατηρούν καθ’ όλη τη διάρκειά της, παρουσιάζοντας μόνο μία μικρή αρνητική κλιμάκωση, κατά τη διάρκεια της 3ης εβδομάδα του μαθήματος και μετά την ολοκλήρωσή του. Παράλληλα, κατά τη διάρκεια του μαθήματος σημειώνουν υψηλές επιδόσεις στα quiz ενοτήτων και εβδομάδων καθώς και στην τελική εργασία. Τέλος, τα άλλα στοιχεία που επηρεάζουν θετικά τους εκπαιδευομένους και αποκαλύπτονται από τα σχόλιά τους, αφορούν στον εκπαιδευτή και τη δομή του μαθήματος
description: In the era of rapid technological development, there is no area of human life, which has not significantly affected or universal than what is happening. Modern humans must adapt readily and appropriately, in order to follow or keep up with this development. The skills and abilities which are required to have, not only their knowledge, but also their emotional intelligence. In fact, this has given emphasis only the last 25 or so years and, even to a limited extent. The emotions and setting play an extremely important role in human life and are the ones that determine, many times, the way you develop any sector. At the same time, the typical and lifelong education is a mainstay of the progress of a man and the zones, in order to meet the demands of the era. Factors influencing the educational path are many and, among them, emotions. There are researchers who have sought to explore, with varying approaches, how, with whom expressed and manifested feelings, generally and specifically. Among these, the most important is the Pekrun Reinhard, the main representative of the academic theory of emotions. Based on this theory, was the goal of the present work. The detection of the degree of expression of three positive emotions of pleasure, pride and hope, during a cycle of distance courses (MOOC), how they are related to the demographic characteristics of learners and how affect their commitment and performance, are the backbone of. The research is implemented using self-relative questionnaire, at certain times of the educational process, and the results are analysed in relation to the data collected in the educational platform of Coursity. Despite the positive feelings we consider workhorse in an educational process, it is difficult to identify relevant studies and, at this point, lies the novelty but also the limitations of the work. Therefore, the investigation, expected to draw conclusions that would contribute to the delineation of those experiencing emotional trainees, in conjunction with who they are and what is the context of their training. By extension, it may propose interventions in the educational process, which will focus on the learner and I can be applied regardless of subject.The results of the research indicate that learners who experience positive emotions – particularly those of pleasure and hope – are performing high achievements, aim to obtain certification and are, in some cases, making their personal comments. As a general conclusion of the research, it could be argued that learners who started their educational experience, with positive feelings, maintained them throughout the course, presenting only a slight negative escalation, during the 3rd week of the course and after its completion. At the same time, during the course they performed high achievements, in all quizzes and in the final essay. Finally, other elements that positively influenced the learners and are revealed by their comments, concern the instructor and the structure of the lesson